Academia Regia Aboensis
Academia Regia Aboensis (Finnice Turun akatemia ; Suecice Kungliga Akademien i Åbo) fuit prima universitas Finnica, anno 1640 a Catharina Sueciae regina constituta, Aboae in urbe sita. Lingua docendi scilicet erat Latina. Universitas quattuor habebat facultates, et sicut in aliis universitatibus Europae, discipuli in facultate philosophiae studia coeperunt, deinde sive in facultate theologiae, sive iurisprudentiae, sive medicinae perrexerunt. Doctrinae et investigationes Academiae Lutheranismo et humanismo Europaeo astricte nectebantur.

Vices posteriores Academiae

Academia, post magnum incendium urbis anni 1827, in Helsingiam translata est, quae urbs quindecim annis ante etiam caput Finniae facta erat. Tum erat nomen universitatis Keisarillinen Aleksanterin-yliopisto (fere Universitas regia Alexandri), inde ab anno 1919 quidem Universitas Helsingiensis, Finnice Helsingin yliopisto. Hodie Aboae universitates duae, scilicet Universitas Aboensis et Academia Aboensis funguntur, quae heredes Academia Regiae se haberi volunt.

!
Constituta 1640